Yinghuo-1

<p align="center">Yinghuo-1 Organizacija: CNSA Misijos tikslas: Marsas Misijos tipas: dirbtinis palydovas Misijos pradžia: 2011 m. lapkričio 11 d. Misijos pabaiga: 2012 m. sausio 15 d. Paleidimo įrenginys: Zenit-2M Masė: 115 kg Misijos rezultatas: nesėkminga

Yinghuo-1 – Nacionalinės Kinijos kosmoso administracijos sukurtas dirbtinis Marso palydovas. Jį į Marso orbitą turėjo transportuoti RFSA sukurtas kosminis aparatas Zenit-2M, kartu transportuojantis palydovą Fobos-Grunt, tačiau dėl avarijos starto metu Baikonuro kosmodrome Fobos-Grunt ir Yinghuo-1 liko žemoje Žemės orbitoje ir 2012 m. sausio 15 d. sudegė Žemės atmosferoje„Phobos-Grunt: Failed Russian Mars Probe Falls to Earth“. ABC News, 2012-01-15. Nuoroda tikrinta 2012-09-23„Phobos-Grunt: Failed probe likely to return late Sunday“. BBC News, 2012-01-15. Nuoroda tikrinta 2012-09-23.

Dirbtinis palydovas buvo nedidelis – 75 cm ilgio, 75 cm pločio, 65 cm aukščio, svėrė 115 kgNASA informacija apie misiją Nuoroda tikrinta 2012-09-23.

 Misijos tikslai 
Misijos Yinghuo-1 tikslas – Marso kosminės aplinkos tyrimai„Back to Mars: Russian probe to visit red planet – Joint observation“. Russia Today, 2011-09-23. Nuoroda tikrinta 2012-09-23, tame tarpe:
 Marso magnetinio lauko tyrimai;
 įtakos tarp jonosferos ir saulės vėjo nustatymas.

Be to, palydovas turėjo fotografuoti Marso planetos paviršių.


 Misijos planas 
2007 m. kovo 27 d. Kinijos ir Rusijos kosminės agentūros pasirašė susitarimą dėl bendradarbiavimo, kuris apėmė ir Kinijos Yinghuo-1 ir Rusijos Fobos-Grunt palydovų transportavimą į Marso orbitą. Po bendros apie 11 mėnesių kelionės, palydovai turėjo pasiekti Marso orbitą 2012 m. spalio mėn. ir čia išsiskirtiFobos-Grunt misijos istorija. Nuoroda tikrinta 2012-09-23.

 Tikroji eiga 
 2011 m. lapkričio 8 d. – nesėkmingas raketos Zenit-2 startas. Nesuveikė Fobos-Grunt variklis, todėl palydovai negalėjo palikti Žemės orbitos.
 2011 m. lapkričio 17 d. – CNSA pranešė, kad neteko palydovo.Yinghuo Was Worth It Nuoroda tikrinta 2012-09-23
 2012 m. sausio 15 d. – abu palydovai sudegė Žemės atmosferoje.

 Šaltiniai 

 Išorinė nuoroda 
 Informacija apie Fobos-Grunt misiją, nuotraukos, video 

Kategorija:Marso tyrimai